Mmusi Maimane, leier van die DA, het in ŉ verklaring gesê die klagte is gelê ingevolge nuwe bewyse wat die naweek aan die lig gekom het. Hy het verwys na nuusberigte wat oor die naweek in die media verskyn het wat glo die Gupta-familie se rol in die bestuur van Suid-Afrika en die omvang van die staatskaping bevestig.
Maroela Media het vroeër berig die burgerregte-organisasie AfriForum het Maandag ’n skriftelike versoek aan Busisiwe Mkhwebane, die openbare beskermer (OB), gerig om dringend die geloofwaardigheid van die beweerde e-posse te ondersoek .